בואינג 737-800 של החברה
בומברדייה CRJ-900 בצבעי החברה
איירבוס A330-300 של החברה
איירבוס A340-300
איירבוס A319 של החברה
**סקנדינביאן איירליינס** (באנגלית: **Scandinavian Airlines System**) או בקיצור **SAS** היא חברת התעופה הלאומית של המדינות הסקנדינביות: שוודיה, דנמרק ונורווגיה. החברה מפעילה טיסות משלוש המדינות לרחבי אירופה, המזרח התיכון, המזרח הרחוק וצפון אמריקה. בסיסה הגדול ביותר של החברה נמצא בנמל התעופה קופנהגן קסטרופ.

תולדות החברה
------------

החברה הוקמה ב-1 באוגוסט 1946 כאשר 3 חברות התעופה של שוודיה, דנמרק, ונורווגיה אוחדו לחברה אחת גדולה כשהחלוקה בין 3 המדינות במניות הייתה 28.6% לנורווגיה ודנמרק ו-42.8% לשוודיה. החברה החלה להפעיל טיסות נוסעים ב-17 באוקטובר באותה שנה.

בשנות ה-50 פתחה החברה קווים ליעדים רבים באירופה. ב-1954 הייתה לחברה הראשונה שטסה מאירופה לאמריקה מעל הקוטב הצפוני בקו ללוס אנג'לס, ובשנת 1957 פתחה החברה קו שני לטוקיו דרך אלסקה, וזאת מכיוון שברית המועצות לא איפשרה לחברות אירופאיות לטוס מעל שטחה. בשנת 1959 נכנסה החברה רשמית ל"עידן הסילון" כשרכשה את מטוס הסילון הראשון שלה מדגם קרוול.

בשנת 1960 רכשה החברה את מטוס הנוסעים לטווח ארוך הנפוץ באותה תקופה דאגלס DC-8. באותה התקופה החלה החברה לקנות גם מטוסים מדגם דאגלס DC-9-40 לטווחים קצרים, מטוסים אלה שירתו בחברה עד שנת 2002.

בשנות ה-70 רכשה החברה את מטוסיה הראשונים מדגם בואינג 747-200, לרכישה זאת קדמו חששות רבים מפשיטת רגל כמו חברות אחרות שרכשו מטוסים אלה. בשנת 1977 רכשה החברה מטוסים מדגם איירבוס A300 לביצוע הקו בין סטוקהולם וקופנהגן ללונדון.

בשנת 1984 הקימה החברה חברה בת לביצוע טיסות מקומיות משדות תעופה קטנים לשדות תעופה גדולים, לצורך זה רכשה החברה מטוסי פוקר F-27. בשנת 1988 הזמינה החברה 9 מטוסי בואינג 767-300ER לביצוע הקווים הארוכים בחברה ו-61 מטוסי מקדונל דאגלס לביצוע הטיסות הקצרות.

בשנת 1991 אירעה ההתרסקות הראשונה בתולדות החברה בעיר גוטרורה אשר בצפון שוודיה. בשנת 1993 רכשה החברה את חברת linyeflyg אשר ביצעה טיסות פנימיות בשוודיה וכך ביססה את עצמה כחברה היחידה לטיסות פנימיות בשוודיה עד 1994. בשנת 1994 נכשל ניסיון לאחד את החברה עם החברות KLM, אוסטריאן איירליינס, וסוויסאייר תחת השם "אלקזאר". בשנת 1995 חתמה החברה על הסכם לרכישת 41 מטוסים מדגם בואינג 737-600 עם אפשרות להחלפת חלק מההזמנה למטוס אחר מהדור השני של בואינג 737.

בשנת 1997 ייסדה החברה ביחד עם יונייטד איירליינס, אייר קנדה, לופטהנזה, ותאי את ברית החברות סטאר אלייאנס, אשר עד היום היא ברית חברות התעופה הגדולה בעולם.

בשנת 1999 חתמה החברה על הסכם לרכישת מטוסי איירבוס A330 ואיירבוס A340 אשר החליפו את מטוסי הבואינג 767. בשנת 2000 רכשה החברה מטוסי דה הבילנד דאש Q400 אשר החליפו את מטוסי הפוקר 50. באותה שנה החליטה החברה לרכוש גם מטוסי איירבוס A321 לביצוע הקווים בין 3 ערי הבירה של סקנדינביה והקווים ללונדון, פריז, ופרנקפורט. בשנת 2001 נכנסו מטוסי האיירבוס A340 לשירות. בסופה של אותה שנה התרסק מטוס מקדונל דאגלס MD-87 לאחר המראה מנמל התעופה לינאטה במילאנו לאחר שהתנגש במטוס קל שהמריא משדה אחר באותו הזמן.

בשנת 2004 הופרדה החברה ל-4 מחלקות נפרדות (סאס שוודיה, סאס דנמרק, סאס נורווגיה, סאס אינטרנשיונל), אשר לא תלויות באחרות אך כולן כפופות להנהלה מרכזית, מבנה זה בוטל בשנת 2009 והחברה אוחדה שוב. כמו כן בוצעה רפורמה בחברה כאשר כל מדינה הוציאה 50% ממניותיה למכירה.

בשנת 2007 אירעו במטוסי הדאש 8-Q400 תקלות בגלגלי המטוס מה שגרם ל-3 מטוסים שונים לנחות נחיתות חירום תוך תקופה קצרה, בעקבות תקלות אלו הוציאה החברה את המטוסים מסוג זה משירות בחברה.

בתחילת העשור השני של המאה ה-21, בעקבות השינויים הגדולים בעולם התעופה האזרחית ובראשם כניסת חברות תעופה זולה רבות לשוק, נקלעה החברה לקשיים רבים ונאלצה לבצע שינויים וקיצוצים רבים בשורותיה על מנת לחזור להיות רווחית.

צי המטוסים
----------

צי המטוסים של החברה נכון לאוקטובר 2020:

| כלי טיס | בצי | בהזמנה | נוסעים | הערות |
| --- | --- | --- | --- | --- |
| C | Y | M | סה"כ |
| איירבוס A319-100 | 4 | — | — | — | 150 | 150 |  |
| איירבוס A320-200 | 11 | — | — | — | 168 | 168 | יוחלפו במטוסי איירבוס A320neo |
| איירבוס A320neo | 34 | 38 | — | — | 174 | 174 |  |
| איירבוס A321-200 | 8 | — | — | — | 200 | 200 |  |
| איירבוס A330-300 | 9 | — | 32 | 56 | 174 | 262 |  |
| 32 | 56 | 178 | 266 |
| איירבוס A340-300 | 3 | — | 42 | 28 | 164 | 234 | רובם יוחלפו על ידי הA350 |
| 40 | 28 | 179 | 247 |
| איירבוס A350-900 | 4 | 4 | 40 | 32 | 228 | 300 |  |
| בואינג 737-700 | 19 | — | — | — | 141 | 141 | יוחלפו במטוסי איירבוס A320neo |
| בואינג 737-800 | 24 | — | — | — | 181 | 181 | יוחלפו במטוסי איירבוס A320neo |
|  מטוסים בחכירה רטובה המופעלים באופן קבוע עבור החברה  |
| איירבוס A320neo | 6 | — | — | — | 180 | 180 | מופעלים על ידי סקנדינביאן איירליינס אירלנד. |
| ATR 72-600 | 9 | — | — | — | 70 | 70 | מופעלים על ידי החברות Flybe ונורדיקה |
|
| בומברדיה CRJ900 | 19 | — | — | — | 90 | 90 | מופעלים על ידי החברות סיטיג'ט ונורדיקה |
| סה"כ | 148 | 44 |  |

חברות בת
--------

* אייר גרינלנד
* סקנדינביאן איירליינס אירלנד

פעילות החברה בישראל
-------------------

משנת 2012 עד 2016 החברה הפעילה טיסות בין קופנהגן לנמל התעופה בן-גוריון. במרץ 2016 הפסיקה החברה את טיסותיה לישראל.

באפריל 2017 הודיעה החברה כי בכוונתה להפעיל טיסות החל מחורף 2017 טיסות בין סטוקהולם לאילת (החל מ-28 באוקטובר).

ביוני 2023 הגישה החברה בקשה רשמית להפעיל טיסות ישירות לקופנהגן וסטוקהולם. הטיסות צפויות להתחיל בינואר הקרוב.

תאונות ותקריות
--------------

* האסון בנמל התעופה לינאטה - ב 8 באוקטובר 2001 טיסה 686 של החברה התנגש במטוס מסוג ססנה על מסלול בנמל התעופה לינאטה במילאנו. כל יושבי המטוס נהרגו. החקירה של התאונה מצאה כשלים בניהול נמל התעופה.

ראו גם
------

* פינאייר
* סטאר אלייאנס - סקנדינביאן איירליינס היא חלק מברית חברות התעופה סטאר אלייאנס.

קישורים חיצוניים
----------------

ויקישיתוף מדיה וקבצים בנושא **סקנדינביאן איירליינס** בוויקישיתוף
* 

* אתר האינטרנט הרשמי של סקנדינביאן איירליינס
* סקנדינביאן איירליינס, ברשת החברתית פייסבוק

* סקנדינביאן איירליינס, ברשת החברתית אקס (טוויטר)

* סקנדינביאן איירליינס, ברשת החברתית אינסטגרם

* סקנדינביאן איירליינס, באתר פינטרסט
* סקנדינביאן איירליינס, באתר אנציקלופדיה בריטניקה (באנגלית)

  מדיה וקבצים בנושא סקנדינביאן איירליינס באתר Airliners.net

הערות שוליים
------------

1. ↑  פרטי צי המטוסים של סקנדינביאן איירליינס, באתר airfleets.net (באנגלית)
2. ↑  פרטי צי המטוסים של סקנדינביאן איירליינס אירלנד, באתר airfleets.net (באנגלית)
3. ↑
4. ↑  SAS. "SAS complements its production with a new air operator certificate (AOC) and bases outside Scandinavia - SAS".
5. ↑
6. ↑  "חברת SAS תפעיל בחורף הקרוב טיסות לאילת | בלב החדשות". *בלב החדשות*. 2017-04-20. נבדק ב-2017-04-27.

| סטאר אלייאנס |
| --- |
| 

|  |  |
| --- | --- |
| אג'יאן איירליינס • אווה אייר • אוויאנקה • אול ניפון איירווייז • אוסטריאן איירליינס • איג'יפטאייר • אייר אינדיה • אייר קנדה • אייר ניו זילנד • אייר צ'יינה • אסיאנה איירליינס • אתיופיאן איירליינס • בראסלס איירליינס • טאפ אייר פורטוגל • טורקיש איירליינס • יונייטד איירליינס • לוט פוליש איירליינס • לופטהנזה • סאות' אפריקן איירווייז • סקנדינביאן איירליינס • סוויס • סינגפור איירליינס • קופה איירליינס • קרואטיה איירליינס • שנג'ן איירליינס • תאי איירווייז | לוגו סטאר אלייאנסלוגו סטאר אלייאנס |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007604371205171
* BnF: cb15163886r (data)
* GND: 1079426-8
* ISNI: 0000 0001 2243 1344
* LCCN: n80160439
* NKC: pna2014829842
* VIAF: 130189799
* WorldCat: lccn-n80160439

 |